कार में दो लड़के और दो लड़कियां, स्पीड 130 किमी की, बाइपास पर उड़े परखच्चे
नएसाल की मस्ती अभी से ही युवाओं-किशोरों के सिर चढ़कर बोल रही है। इसी मस्ती में अापा खोकर सड़क पर अपनी और दूसरों की जान आफत में डाल रहे हैं। ऐसा ही एक हादसा मंगलवार को बाइपास पर हुआ। दो टीनएजर युवक दो युवतियां एक कार से लगभग 130 किमी की रफ्तार से जा रहे थे। अचानक कार अनियंत्रित होकर नंदलाल छपरा के पास पलट गई। हादसा इतना जबरदस्त था कि कार के परखच्चे उड़ गए। हालांकि, चारों कार सवार बाल-बाल बच गए। चारों कार से बाहर आने के बाद वहां से निकल भागे। भीड़ ने कार को घेर लिया। हालांकि हादसे की जानकारी होने से अगमकुआं, रामकृष्णानगर, पत्रकारनगर अौर कंकड़बाग थानों की पुलिस ने इनकार किया। देर शाम तक कार घटनास्थल पर ही पड़ी थी। ऐसा ही एक हादसा सोमवार को गांधी मैदान के चिल्ड्रन पार्क के पास भी हुआ था। यहां भी तेज रफ्तार कार ने राहगीर को चपेट में ले लिया। फिर चालक मौके से कार सहित फरार हो गया। प्रत्यक्षदर्शियों के अनुसार कार एक युवक चला रहा था। साथ में एक लड़की बैठी हुई थी।
बेलीरोड पर स्कॉर्पियो ने बाइक को मारी टक्कर : इधरहाइकोर्ट के पास बेली रोड पर एक तेज रफ्तार स्कॉर्पियो ने बाइक सवार को चपेट में ले लिया। बाइक सवार अजीत कुमार (राघोपुर, वैशाली) इस हादसे में गंभीर रूप से घायल हो गया। मौके से भागने की कोशिश कर रहे स्कॉर्पियो चालक अजीत (शास्त्रीनगर) को ट्रैफिक पुलिस ने दौड़ा कर पकड़ लिया। स्कॉर्पियो जब्त कर ली।
कार आगे पीछे दोनों ओर से बुरी तरह क्षतिग्रस्त हो गई। सभी सवार भाग गए।
hin_Deva hin_Deva bho_Deva hin_Deva